**ΔΙΚΑΙΟΛΟΓΗΤΙΚΑ ΠΡΟΣΛΗΨΗΣ ΑΝΑΠΛΗΡΩΤΩΝ ΣΤΗ ΔΙΠΕ ΕΥΡΥΤΑΝΙΑΣ – ΣΧΟΛ. ΕΤΟΣ 2021-2022**

Σας καλωσορίζουμε στη Διεύθυνσή μας και ενημερώνουμε ότι θα πρέπει να υποβάλλετε τα κάτωθι αναφερόμενα δικαιολογητικά με την ανάληψη υπηρεσίας στο σχολείο τοποθέτησης.

Τα απαιτούμενα δικαιολογητικά είναι τα εξής:

1. Φωτοαντίγραφο αστυνομικής ταυτότητας
2. Αποδεικτικό **ΑΦΜ**
3. Αποδεικτικό **ΑΜΚΑ**
4. Φωτοτυπία οποιουδήποτε εντύπου στο οποίο αναγράφεται το **ΑΜΑ ΙΚΑ**
5. Φωτοαντίγραφο πτυχίου (σε περίπτωση ξενόγλωσσου τίτλου σπουδών να προσκομισθούν επιπλέον : 1.Μετάφραση, 2.Αναγνώριση ΔΟΑΤΑΠ, 3.Απολυτήριο Λυκείου)
6. **Πρωτότυπη γνωμάτευση (τελευταίου τριμήνου) ιατρού παθολόγου** Δημοσίου Νοσοκομείου ή Ιδιώτη, στο οποίο να πιστοποιείται η υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα.
7. **Πρωτότυπη γνωμάτευση (τελευταίου τριμήνου) ιατρού ψυχίατρου** Δημοσίου Νοσοκομείου ή Ιδιώτη, στο οποίο να πιστοποιείται η ψυχική υγεία και φυσική καταλληλότητα του υποψηφίου υπαλλήλου να ασκήσει διδακτικά καθήκοντα.
8. **Πιστοποιητικό στρατολογίας τύπου Α’** (αναζητείται αυτεπάγγελτα από την υπηρεσία, ωστόσο εάν υπάρχει ήδη, παρακαλούμε να προσκομιστεί προς διευκόλυνση της υπηρεσίας)
9. **Φωτοτυπία πρώτης σελίδας βιβλιαρίου Εθνικής Τράπεζας** (με ευκρινή τον αριθμό IBAN και πρώτο δικαιούχο τον αναπληρωτή εκπαιδευτικό)
10. **Μεταπτυχιακοί τίτλοι σπουδών** (σε περίπτωση ξενόγλωσσου τίτλου σπουδών να προσκομισθούν επιπλέον : 1.Μετάφραση, 2.Αναγνώριση ΔΟΑΤΑΠ, 3.Απολυτήριο Λυκείου)
11. **Σεμινάριο 400 ωρών στην Ειδική Αγωγή** (εάν υπάρχει και **μόνο** στην περίπτωση πρόσληψης από τον πίνακα πρόσληψης στην ειδική αγωγή)
12. **Φωτοαντίγραφα βεβαιώσεων προϋπηρεσίας κατ’ έτος ξεχωριστά** (όχι συγκεντρωτική εκτύπωση από τον ΟΠΣΥΔ)
13. **Όσοι έχουν προϋπηρεσία από Ν.Π.Δ.Δ. / Ν.Π.Ι.Δ.** να προσκομίσουν:1.απόφαση πρόσληψης και απόλυσης 2.Βεβαίωση από τον φορέα απασχόλησης από την οποία να προκύπτει η ιδιότητα με την οποία υπηρέτησαν, η σχέση εργασίας, το ωράριο, το υποχρεωτικό πλήρες ωράριο (σε περίπτωση εργασίας με μειωμένο ωράριο), η διάρκεια των προϋπηρεσιών και 3. Βεβαίωση στην οποία θα αναφέρεται η νομική μορφή του φορέα απασχόλησης, καθώς και αν υπάγεται στο πεδίο εφαρμογής της Παρ. 1 του άρθρου 7 του Ν. 4354/2015.
14. **Ατομικό Δελτίο Κατάταξης Υπαλλήλου(ΑΔΚΥ),** εφόσον υπάρχει.
15. **Ψηφιακό Πιστοποιητικό COVID-19 της Ε.Ε. (EU Digital COVID Certificate EUDCC) του Κανονισμού (ΕΕ) 2021/953 του Ευρωπαϊκού Κοινοβουλίου και του Συμβουλίου της** 14ης Ιουνίου 2021 και του άρθρου πρώτου της από 30.5.2021 Πράξης Νομοθετικού Περιεχομένου (Α' 87), η οποία κυρώθηκε με το άρθρο 1 του ν. 4806/2021 (Α' 95) με πληροφορίες σχετικά με την κατάσταση του φυσικού προσώπου-κατόχου του όσον αφορά στον εμβολιασμό ή στη νόσηση από τον κορωνοϊό COVID-19, **ή βεβαίωση εμβολιασμού της παρ. 5 του άρθρου 55 του ν. 4764/2020 (Α' 256), ή βεβαίωση θετικού διαγνωστικού ελέγχου (βεβαίωση νόσησης) της παρ. 1 του άρθρου 5 της υπ' αρ. 2650/10.4.2020 (Β' 1298) κοινής απόφασης των Υπουργών Υγείας και Επικρατείας, όπως εκάστοτε ισχύει, ή ισοδύναμο πιστοποιητικό ή βεβαίωση τρίτης χώρας, ή βεβαίωση αρνητικού εργαστηριακού διαγνωστικού ελέγχου νόσησης (rapid test ή PCR test), έως 72 ώρες** πριν την παρουσίαση τους, η οποία εκδίδεται είτε μέσω της Ενιαίας Ψηφιακής Πύλης της Δημόσιας Διοίκησης (gov.gr-ΕΨΠ), είτε από τον ιδιωτικό φορέα που επιλέγεται.